Ritmusjáték

Mondjuk el hangosan a verset hangsúlyozva a ritmusát! Ha már mindenki jól érzi a ritmust, az osztály fele doboljon, kopogjon, tapsoljon, amíg a másik fele a szöveget mondja. Majd próbáljuk meg csak magunkban mondani a szöveget és dobolással, kopogással, tapsolással követni a ritmusát.

A vers ritmusa és tartalma is a ráolvasásokra hasonlít. Mi a ráolvasás, kik mire használták? Te mire használdnád: kit hogyan szeretnél elvarázsolni? Pl. a tanár nénit, hogy adjon ötöst; anyukádat, hogy vegyen meg valamit; az osztálytársadat, hogy menjen el veled valahová… Írd meg a ráolvasást, ügyelj, hogy ritmusos, jól mondható legyen és mutasd is be, hogyan mondanád el! Van valami kéz- vagy testtartás, ami illik a ráolvasáshoz?